
הצעת חוק תיירות מרפא, התשע"ח-2018,  (מ/1126) 

הצעת חוק להסדרת התיירות הרפואית בישראל, התשע"ו-2016  (פ/3119)	


היו"ר אלי אלאלוף:

שלום חברים. יום קשה...

[bookmark: _ETM_Q1_651000]ה-9 ביולי 2018, כ"ו בתמוז תשע"ח. השעה 13:55. היו דיונים רבים שלצערי גלשו מבחינת הזמן. 

[bookmark: _ETM_Q1_659000][bookmark: _ETM_Q1_671000]אנחנו עוסקים בהצעת חוק להסדרת תיירות המרפא, הצעתה של חברת הכנסת מרב מיכאלי. נועה בן שבת, היועצת המשפטית שלנו, במה נתחיל?

נועה בן שבת:

אדוני היושב-ראש, אולי נתחיל באמת על פי סדר הדברים. נתחיל לקרוא ולעבור על ההסתייגויות. 

לגבי הנושא של המיזוג, האם יש הסכם למזג את ההצעה הממשלתית עם הפרטית? 

היו"ר אלי אלאלוף:

כולל שתי ההצעות האחרונות שהגיעו?

נועה בן שבת:

[bookmark: _ETM_Q1_703000]	לא, לא הגיעו אלינו, יש רק את הצעת החוק של חברת הכנסת מרב מיכאלי, וההצעה שלה היא בכפוף לאישור וועדת הכנסת כמובן. הנושא של המיזוג. 
[bookmark: _ETM_Q1_707000]
היו"ר אלי אלאלוף:

[bookmark: _ETM_Q1_719000][bookmark: _ETM_Q1_720000]מי בעד המיזוג? לא, תעשו לי טובה, יש כאן חברי כנסת שהם על השנייה פה, אני מבקש. אנחנו כרגע מצביעים על המיזוג בין - - -

נועה בן שבת:

בין ההצעה הפרטית להצעה הממשלתית. 
[bookmark: _ETM_Q1_725000]
היו"ר אלי אלאלוף:

אוקיי.

נצביע על ההצעה למזג את הצעות החוק הפרטית והממשלתית. מי בעד, מי נגד, מי נמנע?

הצבעה
בעד – פה אחד
ההצעה למזג את שתי הצעות החוק נתקבלה פה אחד.

היו"ר אלי אלאלוף:

ההצעה נתקבלה. מיזגנו את שתי הצעות החוק. 
[bookmark: _ETM_Q1_746000]
נועה בן שבת:

[bookmark: _ETM_Q1_751000]יש הסתייגות של חבר הכנסת עודד פורר לגבי שינוי שם החוק. הוא ביקש ששם החוק יהיה "רפואה בינלאומית". השאלה האם אתה, חבר הכנסת פורר, עומד על זה?
עודד פורר (ישראל ביתנו):

אני מסיר את הסתייגותי.

נועה בן שבת:

מסיר, יופי.

עודד פורר (ישראל ביתנו):

אם אתם רוצים אפשר לקבל אותה.

נועה בן שבת:

הסתייגות של חברי הכנסת עודד פורר ונורית קורן, שבקשו לא להחריג מהגדרת מטפל מטופלים מהרשות הפלסטינית. 

נורית קורן (הליכוד):

מורידה את הסתייגותי. 

עודד פורר (ישראל ביתנו):

[bookmark: _ETM_Q1_789000]אני רוצה לומר בעניין הזה שכשהיה פה הדיון אז אמרתי שככל שזה מישהו שעדיין משלם, כן נספר כתיירות רפואית, לפחות לפי התשובה שקבלנו אז.

נורית קורן (הליכוד):

הם משלמים.

היו"ר אלי אלאלוף:

אז ההסתייגות יורדת.

מרדכי יוגב (הבית היהודי):

שאלה להבהרה.

היו"ר אלי אלאלוף:

בבקשה.

מרדכי יוגב (הבית היהודי):

אני שואל, חבר הכנסת עודד פורר, האם אתה מתייחס לפרקטיקה או האם אתה מתייחס לעיקרון?

עודד פורר (ישראל ביתנו):

[bookmark: _ETM_Q1_807000]אני אגיד ככה: אחזור על מה שאמרתי בדיון שניהלנו כאן עם המינהל האזרחי. זה חשוב שתכיר את זה חבר הכנסת יוגב.

פלסטינים מיהודה ושומרון שנכנסים לטיפול בישראל במסגרת הסכמי אוסלו, הטיפול שלהם משולם על ידי הרשות הפלסטיני. אני לא חושב שזה נכון, אני חושב שהסכמי אוסלו צריכים להיות בטלים מעיקרים אך אלו ההסכמים. אנחנו לא נבטל כאן, בחקיקה על תיירות רפואית, את הסכמי אוסלו. תתכבד הממשלה ותעשה את זה. 

[bookmark: _ETM_Q1_832000]מי שהרשות הפלסטינית לא מממנת אותו, נספר כתייר רפואי ומשלם כתייר רפואי. לכן ההסתייגות התייתרה. אני לא יכול עכשיו לבקש את מי שאינו עונה לקריטריון של תייר רפואי, הוא נכנס לכאן במסגרת הסכמים בינלאומיים. אני לא יכול לבקש לשנות את זה אף על פי שאני חושב שהיה מקום לשנות.

היו"ר אלי אלאלוף:

טוב. אם ההסתייגות הוסרה נמשיך. 

עודד פורר (ישראל ביתנו):

אנחנו לא יכולים לשנות בחקיקה את ההסכמים.

נורית קורן (הליכוד):

[bookmark: _ETM_Q1_871000]אני רוצה לומר שאני בקשתי, כשעשינו ביקור בבית החולים הדסה, התייחסות של הצוות המקצועי על מנת לדעת כמה משלמים והבנתי שהם משלמים יותר מאזרח ישראלי ולכן אני מורידה את ההסתייגות שלי. 

היו"ר אלי אלאלוף:

תודה.

נועה בן שבת:

ישנה הסתייגות של חבר הכנסת אחמד טיבי. הוא אומר שההסתייגות הינה גם בשם סיעתו ואנו מחכים לחתימותיהם. הוא מציע להחריג את כל המטופלים משטחי הרשות הפלסטינית מההגדרה "תייר". כלומר שהם כולם לא יחשבו תיירים לעניין החוק הזה. 

עודד פורר (ישראל ביתנו):

לא, ממש לא.

מרב מיכאלי (המחנה הציוני):

אתם רציתם להכליל את כולם והוא רוצה להחריג את כולם.

נועה בן שבת:

שאף אחד לא יחשב תייר. שכולם ייחשבו כמו ישראלים.

מרב מיכאלי (המחנה הציוני):

פה הם חצי-חצי. לא חצי-חצי, שני סוגים.

עודד פורר (ישראל ביתנו):

בואו נצביע עליה. הוא לא פה.

היו"ר אלי אלאלוף:

רגע, לפי החוק מה זה היום? היום לא נחשבים לתיירים. 

עודד פורר (ישראל ביתנו):

[bookmark: _ETM_Q1_903000]מי שהרשות הפלסטינית לא מממנת נחשב כתייר. 

מרב מיכאלי (המחנה הציוני):

חבר הכנסת טיבי רצה שכולם יחשבו כלא תיירים.

נורית קורן (הליכוד):

נכון.
[bookmark: _ETM_Q1_913000]
עודד פורר (ישראל ביתנו):

הוא רוצה שכולם יחשבו כאילו הם אינם תיירים.

היו"ר אלי אלאלוף:

אז נצביע לגבי ההסתייגות של חבר הכנסת אחמד טיבי. 

מי בעד, מי נגד, מי נמנע?
[bookmark: _ETM_Q1_916000]
[bookmark: _ETM_Q1_917000]הצבעה

בעד –אין
נגד – 4
נמנעים – 1
ההסתייגות של חבר הכנסת אחמד טיבי לא נתקבלה.

היו"ר אלי אלאלוף:

ההסתייגות נפלה.
 
מרב מיכאלי (המחנה הציוני):

אני נמנעת.
[bookmark: _ETM_Q1_925000]
נועה בן שבת:

[bookmark: _ETM_Q1_928000][bookmark: _ETM_Q1_935000]הסתייגות חליפית הוא שכל מי שמגיע מהאזור, גם תושב ישראל באזור, כולם יחשבו כתיירים. 

היו"ר אלי אלאלוף:

המושג "אזור" משמעותו יהודה ושומרון. 

עודד פורר (ישראל ביתנו):

של מי ההסתייגות?

נועה בן שבת:

של חבר הכנסת אחמד טיבי.
[bookmark: _ETM_Q1_946000]
היו"ר אלי אלאלוף:

אנא חזרי על תוכן ההסתייגות.

נועה בן שבת:

שכל אדם שמגיע מהאזור, גם תושב ישראל, יחשב תייר. 
[bookmark: _ETM_Q1_953000]
מרב מיכאלי (המחנה הציוני):

גם היהודים.

עודד פורר (ישראל ביתנו):

[bookmark: _ETM_Q1_955000]כן, גם תושבי היישובים ביהודה ושומרון. 

נורית קורן (הליכוד):

שגרים מחוץ למדינת ישראל.

היו"ר אלי אלאלוף:

נצביע על ההסתייגות של חבר הכנסת אחמד טיבי. מי בעד, מי נגד, מי נמנע?
הצבעה
בעד – אין
נגד – 4
נמנעים – 1
ההסתייגות של חבר הכנסת אחמד טיבי לא נתקבלה.

היו"ר אלי אלאלוף:

[bookmark: _ETM_Q1_963000]ההסתייגות לא נתקבלה.

נועה בן שבת:

אדוני היושב-ראש, הוספנו - - -

היו"ר אלי אלאלוף:

[bookmark: _ETM_Q1_978000]אני מכיר מדינה ערבית אחת, שממנה אני בא, שאי-אפשר להוריד את האזרחות של האדם. אני לעולם אהיה מרוקאי על פי הדרכון שלי. איני מבין איך אפשר היום להגיד שאנחנו נסכים להוריד אזרחות לאזרחים שלנו שגרים ביהודה ושומרון שיהיו תיירים. יש גבול. 

מרב מיכאלי (המחנה הציוני):

אני לא הצבעתי בעד. 

נורית קורן (הליכוד):

הרשימה המשותפת מנסה. הכול בסדר. 

היו"ר אלי אלאלוף:

אם הייתי רוצה לעזוב את המרוקאיות , אל"ף. היא בתוכי ולא תיגמר לעולם. בי"ת. זה גם לא הגיוני.

אבל זה חבר הכנסת אחמד טיבי. הוא יכול לעשות לנו תרגילים כאלה. 
[bookmark: _ETM_Q1_1012000]
נועה בן שבת:

[bookmark: _ETM_Q1_1015000]הוספנו בעמוד 4 הגדרה של תעריפון משרד הבריאות. זו הגדרה שלקחנו מחקיקה קיימת. 

[bookmark: _ETM_Q1_1025000]לגבי הנושא של חובת הרישום אנחנו רוצים רק לוודא.

מרב מיכאלי (המחנה הציוני):

נועה בן שבת, יש לי שאלה. 

[bookmark: _ETM_Q1_1028000]אם אני גרה בצרפת, ואני משלמת פה ביטוח לאומי, ואני באה לקבל פה טיפול.
[bookmark: _ETM_Q1_1035000]
נועה בן שבת:

השאלה אם את מקבלת אשרת תייר כשאת מגיעה לארץ. 

עודד פורר (ישראל ביתנו):

אם את אזרחית נושאת תעודת זהות ישראלית.

נועה בן שבת:

[bookmark: _ETM_Q1_1049000]אם אינך נושאת אשרת תייר, ולא קבלת פטור מההיתר או משהו אחר שפוטר אותך מהאשרה, אז את לא נחשבת כתייר. השאלה לאיזו אשרה את מגיעה.

נורית קורן (הליכוד):

אם אדם משלם ביטוח רפואי- - -

היו"ר אלי אלאלוף:

אני חייב לעזוב לרגע.

(היו"ר נורית קורן)

מרדכי יוגב (הבית היהודי):

 חברת הכנסת מרב מיכאלי, יש לזה כללים ברורים בחוק.

נועה בן שבת:

השאלה אם אתם רוצים לומר שמי שחל עליו חוק ביטוח בריאות ממלכתי או אותן תקנו שחלות על ה - - -.

מרב מיכאלי (המחנה הציוני):

כמה שנים אני יכולה להמשיך - - -

מרדכי יוגב (הבית היהודי):

יש כללים ברורים בחוק של רשות ההגירה. נדמה לי עד חמש שנים.

היו"ר נורית קורן:

חברים. 

מרב מיכאלי (המחנה הציוני):

[bookmark: _ETM_Q1_1087000]כמה שנים אני יכולה להמשיך להיות אזרחית ישראלית בצרפת?

היו"ר נורית קורן:

[bookmark: _ETM_Q1_1097000]חברת הכנסת מרב מיכאלי, אני רוצה רגע להסביר לך משהו ואז נראה אם נועה בן שבת תיתן את התשובה הנכונה. 

אם את אזרחית המדינה ואת משלמת את מס הבריאות אז את נכנסת לארץ עם הדרכון שלך את מקבלת פה טיפול.

מרב מיכאלי (המחנה הציוני):

לנצח?

היו"ר נורית קורן:

[bookmark: _ETM_Q1_1121000]לא לנצח. אם לא גרים פה 180 יום, ויש שלילה של האזרחות שלך, את לא יכולה לקבל פה טיפול.

עודד פורר (ישראל ביתנו):

לא, סליחה. קודם כל לא נשללת אזרחותה. אי אפשר לשלול את אזרחותה. 

היו"ר נורית קורן:

את התושבות, את הזכאות. 
[bookmark: _ETM_Q1_1135000]
עודד פורר (ישראל ביתנו):

דבר שני, חשוב להכיר, התשלום שמדברים עליו הוא בכלל תשלום לביטוח לאומי. אזרח שלא היה כאן, כמדומני, אם אני זוכר מתפקידי הקודם, עשר שנים.

היו"ר נורית קורן:

חמש שנים.

עודד פורר (ישראל ביתנו):

כשהוא תושב חוזר הוא נדרש לפדות את דמי הביטוח, והוא נדרש לשלם 10,000  שקלים.

היו"ר נורית קורן:

לפעמים מדובר בסכומים יותר גבוהים. 

עודד פורר (ישראל ביתנו):

לא, 10,000 שקלים הוא צריך לשלם לביטוח לאומי. בעבר, כשמדינת ישראל עשתה מבצע תושבים חוזרים, היא שילמה. הביטוח הלאומי לא ספג את ההוצאה, המדינה שילמה עבור התושב החוזר את אותם דמי הביטוח הלאומי. ברגע שתושב חוזר שילם את דמי הביטוח הלאומי הוא אזרח ישראלי.

היו"ר נורית קורן:

אבל נדמה לי שיש כחצי שנה של אכשרה.

עודד פורר (ישראל ביתנו):

לא, זה חצי שנה אם הוא לא משלם.
נורית קורן (הליכוד):

למה, לטיפול רפואי בבית חולים?

מרדכי יוגב (הבית היהודי):

תגדירי לפי החוק. יש כללים כתובים בחוק.
[bookmark: _ETM_Q1_1188000]
נועה בן שבת:

כרגע איננו דנים בשאלה האם יש זכאות לפי חוק בריאות ממלכתי. אנחנו כרגע מגדירים תייר לפי האשרה שאיתה הוא נכנס. אם הוא נכנס באשרת תייר, או שהוא נכנס והיה צריך לקבל לפי אחד מהסעיפים פטור מאשרת תייר, אז הוא נחשב תייר לעניין הזה. 

היו"ר נורית קורן:
[bookmark: _ETM_Q1_1206000]
[bookmark: _ETM_Q1_1213000]הפלסטינים שלא משולמים על ידי הרשות הפלסטינית נכנסים על אשרת תייר?

נועה בן שבת:

כן, או שהם מקבלים היתר.

מרב מיכאלי (המחנה הציוני):

הם נכנסים על היתר. הם לא מקבלים אשרת תייר.

שי סומך:

הם נכנסים בעזרת היתר כניסה.

דליה בסטה:

גם פלסטינים שאינם תיירים נכנסים עם היתר כניסה לישראל.

מרב מיכאלי (המחנה הציוני):

הכול בסדר, רק אנחנו מדברות על מי הוא תייר ולפי איזו אשרה הוא נכנס. 

(היו"ר אלי אלאלוף)

היו"ר אלי אלאלוף:

כן, איפה היינו?

נועה בן שבת:

אתם רוצים לקבוע ש-"תייר" זה רק אם הוא לא נכנס להסדרים של ביטוח בריאות ממלכתי ?

נורית קורן (הליכוד):

אל תסבכי אותנו. 

עודד פורר (ישראל ביתנו):

לא תהיה הצבעה על החוק אם ניכנס לזה.

מרדכי יוגב (הבית היהודי):

הכול בהתאם לחוק. 

נועה בן שבת:

סעיף 2. לגבי הנושא של חברות ביטוח: אנחנו רוצים לוודא שהאיסור אינו נוגע לחברות ביטוח. ביקשנו לברר מול רשות שוק ההון, אם יש להם עמדה פה?

היו"ר אלי אלאלוף:

אז מה אמרנו לגבי הביטוח?
נועה בן שבת:

אנחנו רק רוצים להבהיר שהכוונה היא לא לחברות ביטוח.

טל אמיתי נשרי:

חברות ביטוח הן אינן מתווכות. הן רוכשות שירות. 
[bookmark: _ETM_Q1_1265000]
נועה בן שבת:

אוקיי.

בסעיף 2(א) יש לנו תיקון: 

[bookmark: _ETM_Q1_1269000]"תייר מרפא אינו נדרש לשלם תמורה לגורם נוסף מלבד המוסד הרפואי" 

[bookmark: _ETM_Q1_1272000]אני לא יודעת אם הוא משלם או לא משלם או שלא דרשו ממנו לשלם.
[bookmark: _ETM_Q1_1276000]
[bookmark: _ETM_Q1_1277000]בסעיף 3(ב) בהמשך לדיון מ-26 ביולי 2018 :

" המרשם יהיה פתוח לעיון הציבור בשפה העברית, הערבית, והאנגלית ובכל שפה אחרת שיקבע השר ".
[bookmark: _ETM_Q1_1286000]
יכול להיות שתרצו אפילו לתרגם אותו. 

היו"ר אלי אלאלוף:

אמרנו "בכל שפה" אז זה כולל רוסית. 

עודד פורר (ישראל ביתנו):

השר יחליט מה.

טל אמיתי נשרי:

אין שום בעיה שיהיה כתוב פה גם "רוסית" בשלב זה, מכיוון שמן הסתם זו תהיה השפה הראשונה שזה יתורגם אליה. 
[bookmark: _ETM_Q1_1303000]
עודד פורר (ישראל ביתנו):

אני מניח שמשרד המשפטים לא ירצה את זה בחקיקה. הוא יעדיף שהשר יחליט. 

טל אמיתי נשרי:

לגבי מה?

נועה בן שבת:

שהשר יחליט? הוא לא יצטרך לקבוע בתקנות דבר כזה?

עודד פורר (ישראל ביתנו):

אם נכניס את זה בתקנות אז נצטרך להכניס את הנושא הזה בכל חוק. 
[bookmark: _ETM_Q1_1321000]
נועה בן שבת:


[bookmark: _ETM_Q1_1322000]לגבי התנאים של הסוכן לתיירות מרפא: הורדנו את תנאי הגיל, אמרנו שאם אינו תושב ישראל, יש לו כתובת או נציג בישראל. ויש את התנאי של "אינו עובד מוסד רפואי" ואדוני היושב-ראש, אם הבנתי נכון אתה הצעת הסתייגות לאפשר לו להיות עובד מוסד רפואי, ולא לשלול את האפשרות של עובד מוסד רפואי. 

היו"ר אלי אלאלוף:

אני חשבתי שזה כן, בתנאי שזה בהסכמת המוסד. 

טל אמיתי נשרי:

[bookmark: _ETM_Q1_1354000]אבל אז הוא לא נחשב למתווך. הוא לא נחשב לסוכן תיירות מרפא, כי הוא בעצם עובד המוסד שמגייס עבורו מטופלים כחלק מהמוסד עצמו.

היו"ר אלי אלאלוף:

היום חלק מה - - -

עודד פורר (ישראל ביתנו):

מה, על המוסד לא חלים כללים כשהוא מתווך לשירות רפואי?

טל אמיתי נשרי:

[bookmark: _ETM_Q1_1362000]הוא לא מתווך למישהו אחר. הוא מאתר תיירים עבור עצמו.

היו"ר אלי אלאלוף:

היום יש מזכירות שעושות את העבודה הזו בשם המוסד. 

עודד פורר (ישראל ביתנו):

אבל מה קורה אם הוא הגיע לטיפול בבית חולים - - -

מרב מיכאלי (המחנה הציוני):

הוא לא נקרא סוכן והוא לא מקבל עמלה. זה חשוב שיהיה ברור לפרוטוקול שהוא לא מקבל עמלה. 
[bookmark: _ETM_Q1_1378000]
עודד פורר (ישראל ביתנו):

[bookmark: _ETM_Q1_1384000]יש לי שאלה.

[bookmark: _ETM_Q1_1386000]אם התיירת הוזמנה לבית חולים בתל אביב – למשל איכילוב. וישנו טיפול. במהלך הטיפול אומרים מטעם בית החולים ש-"פה אין מה לעשות, את הדבר הזה אין לנו, אנחנו רוצים להעביר אותו לבית חולים אחר להשלמת טיפול", מה קורה במצב כזה?

טל אמיתי נשרי:

[bookmark: _ETM_Q1_1409000]אז יש לנו פה סעיף ספציפי שעוסק בהעברה בין מוסדות, ועל האחריות שהמוסד הרפואי צריך לקחת 

עודד פורר (ישראל ביתנו):

אבל אז המוסד הרפואי נכנס פה כי אין לו שום אחריות.

טל אמיתי נשרי:

[bookmark: _ETM_Q1_1418000][bookmark: _ETM_Q1_1419000]יש לו אחריות מלאה. מוסד שמקבל תייר מרפא גם אם הוא רוצה להעביר אותו יש לו אחריות מלאה.

עודד פורר (ישראל ביתנו):

כמוסד רפואי, לא כמי שהביא את התייר.

טל אמיתי נשרי:

[bookmark: _ETM_Q1_1428000]כמוסד רפואי. ויש סעיף ספציפי בחוק שמגדיר את חובתו, והחובה שלו כלפי המוסד הנעבר היא גם כלכלית, כלפי התייר יש לו חובה מלאה.

נועה בן שבת:

[bookmark: _ETM_Q1_1433000]אז אדוני היושב-ראש אתה מסיר את ההסתייגות או שנצביע עליה?


היו"ר אלי אלאלוף:

לא, זאת אומרת, התיקון הזה שהוא לא מקבל עמלה והוא באישור המוסד.

נועה בן שבת:

זה ממילא אם הוא לא מקבל עמלה אז הוא לא הסוכן.

טל אמיתי נשרי:

נכון, זה ממילא. 

נועה בן שבת:

כן, כי הוא לא עוסק בתמורה אז אנחנו מורידים את ההסתייגות.

השאלה אם אפשר להוסיף פה הסתייגות לגבי מצב שהוא פושט רגל?

שי סומך:

משרד המשפטים צריך לבדוק את זה. 

נועה בן שבת:

אז אנחנו לא נכניס את זה בשלב זה.

[bookmark: _ETM_Q1_1466000]אנחנו מתאימים בפסקה (2) בעמוד 6 ובפסקה (3)(ג):

[bookmark: _ETM_Q1_1475000][bookmark: _ETM_Q1_1481000][bookmark: _ETM_Q1_1483000]כיוון שאמרנו שגם לגבי התאגיד וגם לגבי אנשיו, אז אנחנו מתאימים כמובן את התנאים. התנאים הם של כתובת או נציג בישראל ושאינו עובד מוסד רפואי. 
ליד סעיף קטן (ב) מופיע לנו (ב1):

[bookmark: _ETM_Q1_1486000] הסתייגות של חבר הכנסת פורר שביקש שתהיה או הוכחת בקיאות של מבקש הרישום בחובות החלות עליו לפי חוק זה באופן שיקבע השר, או עמידה בקורס של המועצה המדעית של ההסתדרות הרפואית.

עודד פורר (ישראל ביתנו):

אתמול סיכמנו שזה נכנס לתקנון. 
[bookmark: _ETM_Q1_1502000]
נורית קורן (הליכוד):

נכון.

נועה בן שבת:

בסדר גמור.

נורית קורן (הליכוד):

אבל סיכמנו אתמול את כל הדברים והיינו רק אמורים להצביע. 

[bookmark: _ETM_Q1_1515000]אדוני היושב-ראש אני צריכה לצאת. 

היו"ר אלי אלאלוף:

תעשו לי טובה, אני קצת עסוק היום. 

נועה בן שבת:

בעמוד 8 סעיף 9(ב):

 ביקשנו להוסיף את כל המידע הרפואי סוכן תיירות מרפא צריך למסור רק את המידע הרפואי ולא מידע אחר.

יש נושא בסעיף 11(א) אנחנו מוסיפים: 
[bookmark: _ETM_Q1_1559000][bookmark: _ETM_Q1_1547000]
	"11.	
	(א)	סוכן תיירות המרפא יצרף להזמנה הצעת מחיר מטעמו, הוצאה ההזמנה בידי מוסד רפואי ציבורי, יציין סוכן תיירות המרפא בהצעת המחיר שימסור הפניה לתעריפון משרד הבריאות ולכתובת אתר האינטרנט של המשרד שבה  ניתן לעיין בו, באותו תעריפון.

	
	ובנוסף:

	
	(ב)	הוראת סעיף זה לא תחול אם המוסד הרפואי מסר לתייר המרפא, במישרין, הזמנה והצעת מחיר לפי סעיף 17."



נורית קורן (הליכוד):

אדוני היושב-ראש יש פה הצבעה. 

היו"ר אלי אלאלוף:

כן בבקשה.

מרק כצנלסון:

מרק כצנלסון, יושב-ראש האגודה הישראלית לתיירות רפואית.

יש לנו בעיה עם הסעיף הזה מכיוון שהוא מסתיר בתוכו את התלות בכל מוסד רפואי כולל מרפאה מעל חמישה מטפלים. זאת אומרת–  בשפה פשוטה עם דוגמה מהחיים: אם מגיע בן אדם והוא צריך לעשות בדיקת דם, אולטרסאונד בטן, קרדיולוג, ועוד משהו - - 

היו"ר אלי אלאלוף:

בסדר.

מרק כצנלסון:

- - ואחד מהדברים האלה נמצא שצריך לעשות בתוך המוסד שזה מעל חמישה מטפלים, אנחנו חייבים כבר לקבל תוכנית טיפולים מהמוסד הזה, אפילו בדיקת דם. זה הופך אותנו לעבדים.

היו"ר אלי אלאלוף:

בוא נקבל תשובה.

עודד פורר (ישראל ביתנו):

בוא נשמע מה אומרים במשרד הבריאות.

טל אמיתי נשרי:

אבקש לומר כמה דברים.

קודם כל, הנושא הזה כבר נדון. אנחנו חוזרים אחורה לחינם.

מרק כצנלסון:

ממש לא.

טל אמיתי נשרי:

ברגע שאנחנו מגיעים למוסד רפואי שיש בו מעל חמישה מטפלים הוראות החוק חלות. ברגע שישנם פחות מחמישה מטפלים במוסד רפואי הוראות החוק אינן חלות, וזה קו החתך שקבענו. 

מה שסוכני תיירות המרפא מבקשים עכשיו זה שנפתח את הכול מחדש, ונתחיל לסווג טיפולים רפואיים. ונגיד לאלו טיפולים יש להוציא הזמנה בכתב ולאלו טיפולים אין צורך להוציא הזמנה בכתב. לנו אין כוונה לעשות זאת, החתך שעשינו הוא לפי סוג המוסד הרפואי. ונראה לנו גם הגיוני שבמרבית המקרים לא הולכים לעשות רק בדיקת דם במוסד רפואי שמעסיק מעל חמישה מטפלים, ובפעם הבודדת שזה יקרה לא יקרה כלום אם המוסד הרפואי יוציא הזמנה בכתב. 

עודד פורר (ישראל ביתנו):

אולי נחריג בדיקות?

טל אמיתי נשרי:

לא צריך להחריג בדיקות, כי בדיקות יכולות להיות דבר מקיף מאוד. גם בדיקת MRI היא בדיקה וגם בדיקת CT היא בדיקה. וברגע שזה נעשה - - -

מרק כצנלסון:

בדיקות אמבולטוריות.
נורית קורן (הליכוד):

גם בדיקה היא נעשית במרפאה ובמרפאה יש - - -

ארקדי בסנטין:

זה הופך אותנו לעבדים, זה לא הגיוני.
[bookmark: _ETM_Q1_1666000]
טל אמיתי נשרי:

במוסד רפואי שמעסיק פחות מחמישה מטפלים הוראות החוק לא חלות, אם ישנם מעל חמישה מטפלים הוראות החוק חלות. דנו בזה כבר ארוכות.

ארקדי בסנטין:

תעשו מטפלים - - -

יבגני שילמן:

בדיקה אחת אמבולטורית. 

היו"ר אלי אלאלוף:

מה רצית החבר שמה?

יבגני שילמן:

יבגני שילמן.

אפשר לפתור את זה במשפט מאוד פשוט: אין לנו בעיה לקבל הזמנה מבית חולים כל עוד נדרש אשפוז. אם לא נדרש אשפוז זה פשוט מיותר. 

היו"ר אלי אלאלוף:

אתה יכול לעשות את זה אמבולטורי ולגמור את זה היום. אתה לא מבין ברפואה?

נורית קורן (הליכוד):

נכון. 

טל אמיתי נשרי:

גם בטיפול אמבולטורי תייר המרפא צריך לדעת מה המוסד הרפואי מציע לו, וגם בטיפול האמבולטורי המוסד הרפואי צריך לקחת אחריות על מה שהוא מציע לתייר המרפא. 

ארקדי בסנטין:

תאשרו בדיקה אחת אמבולטורית. 

היו"ר אלי אלאלוף:

ברשותכם אנחנו לא זזים מזה.

נועה בן שבת:

טוב. סעיף - - -

טל אמיתי נשרי:

רק רגע נועה. רציתי להתייחס לסעיף שקראת עכשיו. 

בסעיף 11(א) אנחנו ביקשנו שהשורה שמפנה למחירון משרד הבריאות לא תופיע בהצעת המחיר של הסוכן, אלא בהזמנה בכתב של מוסד רפואי ציבורי בלבד. את הצעת המחיר הוא לא מצרף אז המוסד הרפואי הציבורי יכתוב: "תדע שהתעריפים שלי כפופים למחירון משרד הבריאות באתר משרד הבריאות בכתובת".

נועה בן שבת:

אוקיי.

אז אנחנו מורידים את זה מסעיף 11 וזה יישאר בסעיף 17.

טל אמיתי נשרי:

בדיוק.

עודד פורר (ישראל ביתנו):

[bookmark: _ETM_Q1_1739000][bookmark: _ETM_Q1_1742000]זה בעצם מייתר את הצורך באותה הצעת מחיר קורקטית שאומרת כמה הוא מרוויח מפה וכמה הוא מרוויח משם.

טל אמיתי נשרי:

נכון.

נועה בן שבת:

אבל סוכן תיירות המרפא צריך לצרף הצעת מחיר מטעמו. 

טל אמיתי נשרי:

בסדר.

עודד פורר (ישראל ביתנו):

זה ברור.

נועה בן שבת:

אז אנחנו בסעיף 16 בעמוד 9. אנחנו אומרים:

	"(1)	עיקר פעילותו כמוסד וכן עיקר הפעילות במחלקה שבה יטופל התייר, הוא מתן טיפול רפואי למטופלים שאינם תיירי מרפא. 


[bookmark: _ETM_Q1_1770000]יש פה גם הסתייגות של חברת הכנסת מרב מיכאלי היא מבקש שיהיה כתוב:

	95% לפחות מפעילותו כמוסד וכן עיקר הפעילות במחלקה שבה יטופל התייר, הוא מתן טיפול רפואי למטופלים שאינם תיירי מרפא."



מרב מיכאלי (המחנה הציוני):

שזה ניסוח הפוך של ההגבלה לחמישה אחוז. 

נועה בן שבת:

כן.

מרב מיכאלי (המחנה הציוני):

זאת ההסתייגות היחידה שאני מבקשת להשאיר. 

נועה בן שבת:

[bookmark: _ETM_Q1_1794000]אדונ היושב-ראש, אפשר להצביע על ההסתייגות הזאת?

מרב מיכאלי (המחנה הציוני):

אפשר להצביע עליה. 
[bookmark: _ETM_Q1_1798000]
היו"ר אלי אלאלוף:

מה הייתה ההסתייגות?

נועה בן שבת:

ההסתייגות אומרת שבעצם למוסד לא יהיו יותר מחמישה אחוז מטופלים שהינם תיירי מרפא. 
[bookmark: _ETM_Q1_1808000]
היו"ר אלי אלאלוף:

[bookmark: _ETM_Q1_1810000][bookmark: _ETM_Q1_1814000]אני מזכיר לחברים שהדיווח האחרון שהיה על בית חולים ענק, שנקרא איכילוב, דיווח על פחות מאחוז אחד של תיירי מרפא. 

מרב מיכאלי (המחנה הציוני):

איכילוב כבר היה על שניים וחצי אחוזים. 2.3%. 
[bookmark: _ETM_Q1_1830000]
היו"ר אלי אלאלוף:

מה משרד הבריאות רוצה לומר?

טל אמיתי נשרי:

אנחנו במשרד הבריאות מבקשים לא לקבוע מגבלה נוקשה. השארנו שיקול דעת לטובת משרד הבריאות, ביקשנו שעיקר הפעילות תהיה לטובת מטופלים ישראלים. יכולות להיות סיטואציות דווקא בעיקר בבתי חולים בפריפריה או במקומות שבהם התפוסה יותר נמוכה שנרצה להגביר את פעילות תיירות המרפא, כל עוד זה לא נעשה על חשבון המטופלים הישראלים. אנחנו מבקשים להשאיר את שיקול הדעת שיאפשר לנו לבחון את זה ברמה המהותית ולא לקבוע מגבלה נוקשה. 

מיכל בירן (המחנה הציוני):

אבל רוב - - -

היו"ר אלי אלאלוף:

נצביע לגבי ההסתייגות. 

מי בעד, מי נגד, מי נמנע?

הצבעה

בעד – 2
נגד – 5
נמנעים – אין
ההסתייגות לסעיף 16(1), של חברת הכנסת מרב מיכאלי, לא נתקבלה

היו"ר אלי אלאלוף:

ההסתייגות נפלה, תודה. 

חבר הכנסת ינון אזולאי, ברוך הבא. 

נועה בן שבת:

בעמוד 9 סעיף 17(א1):

[bookmark: _ETM_Q1_1883000][bookmark: _ETM_Q1_1889000] אנחנו קודם כל נכתוב שהמוסד הרפואי יציין בהזמנה שהוא מוציא הפנייה לתעריפון. זה כמובן למוסד רפואי ציבורי בלבד. 

טל אמיתי נשרי:

נכון.

נועה בן שבת:

וב- 17(א1) אנחנו נכתוב:

	"(א1)	המוסד הרפואי יצרף להזמנה הצעת מחיר מפורטת לעניין הטיפול הרפואי המוצע בהזמנה."

[bookmark: _ETM_Q1_1910000][bookmark: _ETM_Q1_1909000]זאת אומרת שהצעת המחיר שלו היא נפרדת מההזמנה והיא כן צריכה להימסר לסוכן. כמובן שאם הוא נותן הזמנה בעצמו ישירות לתייר אז הוא צריך למסור גם את הצעת המחיר גם לתייר. 

נקרא את סעיף 18(ג):

	"(ג)	ההזמנה תימסר לתייר המרפא ותיחתם בידו ."

אז אנחנו נכתוב "ותאושר" במקום "ותיחתם".

ובסעיף קטן 18(ד):



	"(ד)	אישור של תייר המרפא בדבר ההזמנה והצעת המחיר המצורפת לה כאמור בסעיף קטן (ג) או בסעיף 11(א), לפי העניין, היא מהווה תנאי להתקשרות לטיפול לתייר המרפא."

נועה בן שבת:

[bookmark: _ETM_Q1_1950000]נעבור לסעיף 18.

רונן סלומון:

רגע, לפני 18.
[bookmark: _ETM_Q1_1944000]
היו"ר אלי אלאלוף:

מה יש לנו?

רונן סלומון:

יש הערה על הנוסח לאור הדיון אתמול.
[bookmark: _ETM_Q1_1953000]
סעיף (א1) פשוט לא מסתדר. כתוב פה: "מוסד הרפואי יצרף להזמנה הצעת מחיר מפורטת" ואנחנו הרי אמרנו שרק במקרה - - -



נועה בן שבת:

לא, הוא תמיד מצרף הצעת מחיר.

טל אמיתי נשרי:

זה לא חלק מההזמנה. 
[bookmark: _ETM_Q1_1965000]
נועה בן שבת:

[bookmark: _ETM_Q1_1970000][bookmark: _ETM_Q1_1974000]יש לו הזמנה, ליד זה הוא מדביק הצעת מחיר. עליו לשלוח את זה גם לסוכן – הוא לא יכול לעבוד על הסוכן – או לתייר. אם הוא מוציא את ההזמנה ישירות לתייר אז לתייר, ואם יש סוכן בתמונה והוא חייב להעביר לסוכן אז הוא מעביר לסוכן. זה מצד המוסד הרפואי. אחרי זה מה עושה עם זה הסוכן דיברנו על זה.

טל אמיתי נשרי:

זה לא חלק מההזמנה.

רונן סלומון:

הבנתי. 

נועה בן שבת:

נחזור לסעיף 18 יש פה תיקון:

"אלא אם כן תייר המרפא" – התייחסנו פה לנושא של מינוי בא-כוח – זה רק עניין של נוסח בהמשך למה שנאמר בדיונים קודמים.

בסעיף 19 אנחנו אומרים: 
 
	"(א)	מוסד רפואי המטפל בתייר מרפא ימסור לגורם המשלם בעד טיפול רפואי שניתן לתייר המרפא במוסד חשבון מפורט לגבי הסכומים ששולמו בעד כל אותו טיפול."



כל אחד בעד הטיפול שלו.

אנחנו בעמוד 12. אני מבינה, חברת הכנסת מרב מיכאלי, שאת מסירה את הסתייגותך?

מרב מיכאלי (המחנה הציוני):

בואי נקרא את ההסתייגות על מנת לוודא את זה. 

נועה בן שבת:

בסעיף 25(4) יש לנו :

	
	"(4) בתקופה של חמש שנים מתחילתו של חוק זה השר יעביר לוועדת העבודה הרווחה והבריאות של הכנסת, אחת לשנה, דוח מסכם בדבר המידע שנמסר לו למוסדות הרפואיים."
[bookmark: _GoBack]


מרב מיכאלי (המחנה הציוני):

זה הסעיף, לא ההסתייגות?

נועה בן שבת:

כמובן. את ההסתייגות את מסירה?

מרב מיכאלי (המחנה הציוני):

אז אני אומרת, זה היה הנושא של הוספת המידע על רופאים ושכרם?
[bookmark: _ETM_Q1_2054000]
נועה בן שבת:

[bookmark: _ETM_Q1_2057000]כן, את רוצה להצביע?

מרב מיכאלי (המחנה הציוני):

כן.

נועה בן שבת:

[bookmark: _ETM_Q1_2063000]אז יש את ההסתייגות של חברת הכנסת מרב מיכאלי להוסיף בסעיף  24(א) שתי פסקאות שמבקשות לפרט את:

	
	(3) הרופאים המטפלים בתיירי מרפא.

(4) התשלום המשולם לרופאים המטפלים בתיירי מרפא.



זהו מידע שכל מוסד רפואי, גם ציבורי וגם פרטי צריך למסור למנכ"ל. 

היו"ר אלי אלאלוף:

[bookmark: _ETM_Q1_2083000]נצביע על ההסתייגות שת חברת הכנסת מיכאלי.

מי בעד, מי נגד, מי נמנע?

הצבעה

בעד – 2
נגד – 5
נמנעים – אין
ההסתייגות לסעיף 24(א), של חברת הכנסת מרב מיכאלי,  לא נתקבלה.

היו"ר אלי אלאלוף:

ההסתייגות של חברת הכנסת מיכאלי נדחתה.

נועה בן שבת:

בסעיף קטן 24(ג) אני מפנה שוב את תשומת לב הוועדה לסעיף לוועדה על המידע שנמסר מן המוסדות הרפואיים תמצאו את הדרך לעשות את זה. 

בסעיף 25(4), אני יודעת שיש לכם, במשרד הבריאות, הערה על הנוסח שמופיע פה. 
[bookmark: _ETM_Q1_2103000]
טל אמיתי נשרי:

אנחנו ביקשנו שהנוסח יהיה, בגלל שבמסגרת הצעת החוק אין לנו דרך לדעת מהם רווחיהם של בתי החולים, גם כשהיה סעיף שאמר שהם ידווחו לנו על הסכומים זה לא היה על הרווחים. אנחנו חושבים שהניסוח הקיים יהיה ברמת הבלתי-ישים. ההצעה שלנו היא ניסוח שכזה: 

	
	"בתקופה של חמש שנים מתחילתו של חוק זה, השר יעביר לוועדת העבודה הרווחה והבריאות של הכנסת, אחת לשנה, דיווח בדבר הסכומים שהמשרד עביר לבתי חולים בפריפריה  בדרך של וויסות בגין החיסכון שיתאפשר בהעברות תקציביות לבתי חולים המטפלים בתיירי מרפא." 



נועה בן שבת:

מה זה "פריפריה"? איך אנחנו מגדירים פריפריה?

מרב מיכאלי (המחנה הציוני):

אדוני, זה לא - - -
[bookmark: _ETM_Q1_2146000]
נורית קורן (הליכוד):

אדוני, גם אין פה סכום. 

טל אמיתי נשרי:

[bookmark: _ETM_Q1_2145000]אז אפשר להוריד פריפריה.

היו"ר אלי אלאלוף:

אני יכול להגיד שמות של פריפריה.

[bookmark: _ETM_Q1_2150000]אני בעד להגיד שמות של בתי חולים. מה הבעיה? 

טל אמיתי נשרי:

ואפשר גם להסיר את זה. אנחנו במשרד הבריאות נצטרך בסופו של דבר לעמוד מול הוועדה ולדווח ולקבל את התייחסות הוועדה אחת לשנה. זאת הכוונה שלנו.

מרב מיכאלי (המחנה הציוני):

אבל איפה נאמר ה - - -

היו"ר אלי אלאלוף:

פריפריה זה לא בית החולים רמב"ם, לא הדסה, לא שערי צדק ולא תל השומר. 

טל אמיתי נשרי:

אם נבוא ונראה לכם שהעברנו כספים לאיכילוב כנראה שלא נעמוד בהוראות הסעיף. 

היו"ר אלי אלאלוף:

בתי חולים שאינם בגדר פריפריה: איכילוב, בילינסון, שיבא, תל השומר, שני בתי החולים הירושלמים וחיפה.

נועה בן שבת:

זו ההצעה של משרד הבריאות.

היו"ר אלי אלאלוף:

חברים, אני לא נותן רשות דיבור.

נועה בן שבת:

אדוני היושב-ראש יש כאן שתי הסתייגויות. הסתייגות אחת שלך אומרת יושב-ראש:

	
	"מוסד רפואי יעביר למשרד הבריאות בכל שנה 10% מרווחיו מטיפול בתיירי מרפא, והמשרד יחלק את הכספים שהועברו אליו לפי פסקה זו למוסדות רפואיים ציבוריים שאינם מטפלים בתיירי מרפא בהתאם לאמות מידה שוויוניות שיקבע."


כאן המדד הוא אינו פריפריה או לא פריפריה אלא האם הם מטפלים או שאינם מטפלים בתיירי מרפא.
[bookmark: _ETM_Q1_2226000]
היו"ר אלי אלאלוף:

אוקיי.

לפי הנוסח החדש שהציעה נציגת משרד הבריאות אני מוותר על הסתייגותי.

נועה בן שבת:

וחברת הכנסת מרב מיכאלי, יש את ההסתייגות שלך.

מרב מיכאלי (המחנה הציוני):

אני מעוניינת להשאיר אותה.

אדוני היושב-ראש, אתה משאיר את הסתייגותך?

 היו"ר אלי אלאלוף:

אני הסרתי אותה בזכות הניסוח החדש שהציע משרד הבריאות. 

עודד פורר (ישראל ביתנו):

הוא קיבל את הצעת משרד הבריאות.

נועה בן שבת:

אז ההסתייגות של חברת הכנסת מיכאלי אומרת:

[bookmark: _ETM_Q1_2250000]מוסד רפואי ציבורי המטפל בתיירי מרפא יעביר 10% מהכנסותיו מטיפול כאמור לשם חלוקתם למוסדות רפואיים ציבוריים שאינם מטפלים בתיירי מרפא.

[bookmark: _ETM_Q1_2265000]חברת הכנסת מרב מיכאלי, אולי את רוצה להשתמש כאן במונח "פריפריה"?. 


מרב מיכאלי (המחנה הציוני):

אדוני היושב-ראש, אמרת שאתה רוצה לציין שמות של בתי חולים. 

היו"ר אלי אלאלוף:

[bookmark: _ETM_Q1_2269000]שמנו.

מרב מיכאלי (המחנה הציוני):

שמנו, אז - - -

נועה בן שבת:

מה שמתם?

היו"ר אלי אלאלוף:

אמרנו מה הם בתי החולים שהיום עוסקים בתיירות מרפא.

מיכל בירן (המחנה הציוני):

אבל בלשון החוק?

נועה בן שבת:

אז אנחנו אומרים: "בתי חולים שאינם מטפלים בתיירי מרפא".

טל אמיתי נשרי:

כן, אפשר לנסח "בתי חולים שאינם מטפלים בתיירי מרפא". ואני גם אומרת לפרוטוקול שאלו יהיו בתי חולים פריפריאליים, בתי החולים הנזקקים ביותר. הם יהיו בתי החולים שייהנו מהדבר הזה ואנחנו מתחייבים לוועדה שזה הדבר שאנחנו נבוא ואנחנו - - -

נועה בן שבת:

אדוני היושב-ראש. אולי תסמיך אותנו לחפש נוסח להגדרת בתי חולים פריפריאליים?

היו"ר אלי אלאלוף:

[bookmark: _ETM_Q1_2298000]את יודעת כמה אני סומך עלייך. את 100% .

מרב מיכאלי (המחנה הציוני):

ובלבד שלא יפחתו מ-10% מרווחי המוסדות המטופלים. 

נועה בן שבת:

נציגי משרד הבריאות משאירים את נושא ה- 10% כחלק מההסתייגות?

טל אמיתי נשרי:

לא. אין לנו דרך לדעת מהם רווחיהם של בתי החולים. אין לנו סמכות פה. 

מרב מיכאלי (המחנה הציוני):

אז מה הנוסח הסופי? אז מה אתם כן - - -

מיכל בירן (המחנה הציוני):

אז מה יהיה הפרמטר?

היו"ר אלי אלאלוף:

אנחנו אומרים שזה עד חמישה אחוז של הרווחים. 

מיכל בירן (המחנה הציוני):

אבל נציגת משרד הבריאות אומרת שהיא לא יכולה לדעת.

היו"ר אלי אלאלוף:

אני מבקש להשלים. 

לפי זה, משרד הבריאות יבוא ויחלק את כל מה שהוא יכול לחסוך מתקציבים שונים לבתי חולים שאינם עוסקים בתיירות מרפא בתקציב נוסף.

מרב מיכאלי (המחנה הציוני):

[bookmark: _ETM_Q1_2346000]אבל אדוני, אתה רצית 10% ועכשיו אין 10%. ואתה לא יודע, אם הם יחסכו מעט? הרי זה לא טוב לך, ואם הם יחסכו מעט כי היו להם יותר הוצאות?

היו"ר אלי אלאלוף:

ואם באותה שנה יש רווח יותר מחמישה אחוז?

מרב מיכאלי (המחנה הציוני):

למרבה הצער הבעיה שלנו אף פעם איננה יותר כסף. הבעיה שלנו היא פחות כסף ומשרד הבריאות פה לא מתחייב למינימום, אנחנו רצינו מינימום. 

נועם ויצנר:

אני נועם ויצנר יועץ למנכ"ל משרד הבריאות.

[bookmark: _ETM_Q1_2392000][bookmark: _ETM_Q1_2400000]אני חושב שבפרקטיקה יש לנו בעיה לבוא ולהגיד שאנחנו לוקחים מבית חולים 10% ומעבירים את זה. אנחנו גם לא יודעים לעשות את זה לבתי חולים של כללית – לבתי חולים כמו הדסה או שערי צדק. אנחנו חושבים שאנחנו צריכים לבוא ולהציג לוועדה את הוויסותים הפנימיים שאנחנו עושים מכמה שבית חולים מכניס, ואם רוצים לבוא ולהסתכל על תקרות יהיה אפשרי לעשות את זה אבל בשלב הזה וגם בהקשר לזה שיש בתי חולים ממשלתיים  - - -

היו"ר אלי אלאלוף:

שיהיה ברור, זה לא אמור לשחרר שום בית חולים. כי משרד הבריאות מעביר לכל בתי החולים כולל הפרטיים הרבה כסף. 

עודד פורר (ישראל ביתנו):

אדוני היושב-ראש, אני ממהר לישיבת סיעה. 

מרדכי יוגב (הבית היהודי):

יש פה קושי כי אם לא נצביע עכשיו אני מפחד שיעשו לנו פה מחטף.

היו"ר אלי אלאלוף:

עוד כמה שניות. בואו נמשיך כמה שאפשר.

מרב מיכאלי (המחנה הציוני):

אבל פה אין לנו נוסח מוסכם.

היו"ר אלי אלאלוף:

[bookmark: _ETM_Q1_2426000]אתם רוצים להפסיק אז נפסיק. אני גם אוהב לנשום.

מרב מיכאלי (המחנה הציוני):

פה יש בעיה אמתית ומהותית.
 
היו"ר אלי אלאלוף:

אם אתם רוצים ללכת לישיבות סיעה לכו לישיבות סיעה. 

מרב מיכאלי (המחנה הציוני):

אני לא רוצה ללכת לישיבת סיעה. אני רוצה שיהיה נוסח ראוי.

מרדכי יוגב (הבית היהודי):

אני הודעתי על איחור קל לישיבת הסיעה שלי. 
[bookmark: _ETM_Q1_2441000]
היו"ר אלי אלאלוף:

אז בוא נמשיך.

מרב מיכאלי (המחנה הציוני):

פשוט יש לנו פה בעיה עם הנוסח של הסעיף. כי זה לא מה שאתה רצית.
[bookmark: _ETM_Q1_2446000]
היו"ר אלי אלאלוף:

[bookmark: _ETM_Q1_2448000]אז אני מציע שתשבו על הנוסח.
נועה בן שבת:

אדוני, אנחנו לא יכולים, יש את הנוסח, או שמצביעים היום או שנחכה למועד אחר.

מרב מיכאלי (המחנה הציוני):

רק מחר.

עודד פורר (ישראל ביתנו):

או שהולכים עם הנוסח של משרד הבריאות שזה מה שאני חושב שאפשר לעשות. בסוף גם לשם נגיע.
[bookmark: _ETM_Q1_2463000]
היו"ר אלי אלאלוף:

טוב חברים. נדחה ליום חמישי בבוקר.
[bookmark: _ETM_Q1_2516000]
מרדכי יוגב (הבית היהודי):

חמישי בבוקר?

היו"ר אלי אלאלוף:

מה אתם רוצים? אני בעד לסיים את זה עכשיו.

מרב מיכאלי (המחנה הציוני):

אבל זה לא הגיוני.

טל אמיתי נשרי:

אין לנו איך ליישם את הנוסח הזה.

מרב מיכאלי (המחנה הציוני):

[bookmark: _ETM_Q1_2518000]זה לא הגיוני. כל הרעיון שרצה חבר הכנסת אלאלוף להבטיח, זה לא הגיוני.

היו"ר אלי אלאלוף:

יש לך הסתייגות?

מרב מיכאלי (המחנה הציוני):

פה ההסתייגות שלי היא 10% אבל ההסתייגות שלי אינה הנקודה. הנקודה, עזוב, הרי ההסתייגות שלי לא תעבור, אז מה שמשנה לי זה נוסח הסעיף. אדוני, אתה נתת פה נאום ואמרת איך שחייב שיעבור כסף מאיפה שיש לאיפה שאין וזה לא קורה פה כרגע.

היו"ר אלי אלאלוף:

אמנם אני פחדן לפי הגדרת שכנתך חברת הכנסת מיכל בירן.

מיכל בירן (המחנה הציוני):

נכון.

היו"ר אלי אלאלוף:

אז אני מקבל החלטות גם כפחדן. 
[bookmark: _ETM_Q1_2552000][bookmark: _ETM_Q1_2553000]אני אומר לך, חברת הכנסת מיכאלי, שהיות והבנתי את המורכבות של הסוגיה שהצעתי, אני מוכן ללכת לפשרה שהציע משרד הבריאות ולכן אני מקבל אותה.

טל אמיתי נשרי:

תודה רבה אדוני. 

מרב מיכאלי (המחנה הציוני):

אפשר לקרוא שוב את הנוסח. 

נועה בן שבת:

הנוסח שהציע משרד הבריאות אומר כך:
[bookmark: _ETM_Q1_2563000]
[bookmark: _ETM_Q1_2564000][bookmark: _ETM_Q1_2586000]הדיווח על הסכומים יהיה למשרד הבריאות והמשרד יחלק את הכספים שהועברו אליו לפי פסקה זו למוסדות רפואיים ציבוריים שאינם מטפלים בתיירי מרפא ואולי נמצאים בפריפריה, אולי לפי אשכולות סוציואקונומיים בדרך של וויסות בגין החיסכון שיתאפשר בהעברות תקציביות לבתי המטפלים בתיירי מרפא. 
[bookmark: _ETM_Q1_2576000]
[bookmark: _ETM_Q1_2602000]איך נוצר אותו חיסכון בהעברות תקציביות?

היו"ר אלי אלאלוף:

בזה שלא מעבירים יותר לבתי חולים שעוסקים בתיירות מרפא. 

מיכל בירן (המחנה הציוני):

אבל באלו סכומים? באלו הקיפים? תנו לנו איזשהו פרמטר. 

טל אמיתי נשרי:

זה בדיוק מה שאנחנו נדווח. אנחנו נדווח לוועדה על הסכומים. על זה אנחנו נבוא ונדווח לוועדה. כמה כסף העברנו, כמה כסף נחסך.

מרב מיכאלי (המחנה הציוני):

[bookmark: _ETM_Q1_2625000]אבל אנחנו קיבלנו פה החלטה, הרי החוק קובע שצריכה להיות להם מערכת חישוב נפרדת לתיירות הרפואית. מה הבעיה לחשב את זה בתוך החישובים האלה?

מיכל בירן (המחנה הציוני):

אני גם לא מבינה.

היו"ר אלי אלאלוף:

חברים אני מבקש להביא להצבעה את ההסתייגות של חברת הכנסת מרב מיכאלי לסעיף 25.
[bookmark: _ETM_Q1_2624000]
[bookmark: _ETM_Q1_2629000]אני מבין. חברי הכנסת מבינים. 

[bookmark: _ETM_Q1_2634000]מי בעד, מי נגד, מי נמנע?

הצבעה

בעד – 2
נגד – 4
נמנעים – אין
ההסתייגות לסעיף 25, של חברת הכנסת מרב מיכאלי,  לא נתקבלה.

היו"ר אלי אלאלוף:

ההסתייגות נדחתה.

אני סומך על משרד הבריאות.

נועה בן שבת:

אנחנו לא יכולים לתקן כאן תיקונים של מהות. אנחנו מדברים על זה שיש כסף אז נדע על איזשהו חיסכון ואת החיסכון יסבירו איך הם מווסתים לבית חולים מסוים.

היו"ר אלי אלאלוף:

נכון.

מרב מיכאלי (המחנה הציוני):

אדוני היושב-ראש, אי אפשר להצביע על הנוסח הזה.

היו"ר אלי אלאלוף:

אתם תראו את זה בנוסח החוק. תוכלו להגיש הסתייגות במליאה אם תרצו. 

נועה בן שבת:

[bookmark: _ETM_Q1_2670000]הסתייגות של חבר הכנסת אחמד טיבי בעמוד 13. הוא מבקש החרגה של הטיפול בשעות הטיפול הרגילות. לבקשתו נושא זה לא יחול על מי שיגיע משטחי הרשות הפלסטינית. 

היו"ר אלי אלאלוף:

מי בעד, מי נגד, מי נמנע?

[bookmark: _ETM_Q1_2674000]הצבעה

בעד – 2
נגד – 4
נמנעים – אין
ההסתייגות לסעיף 27(א)(2), של חבר הכנסת אחמד אחמד, טיבי לא נתקבלה.

היו"ר אלי אלאלוף:

ההסתייגות נפלה.
[bookmark: _ETM_Q1_2679000]
נועה בן שבת:

[bookmark: _ETM_Q1_2686000]עמוד 15 בסעיף 29(ב)(2): אנחנו מדברים על נציג של הארגון. הוא נבחר בוועדת המשמעת לפי המלצה של הארגון.

[bookmark: _ETM_Q1_2699000]בסעיף 30א יש פה סעיף שמדבר על:

	330א.
	"חבר ועדת המשמעת שאינו עובד המדינה יהיה זכאי לגמול בסכומים ולפי תנאים שקבע השר בהסכמת שר האוצר."




קראנו את סעיף 30א. עכשיו - - -
[bookmark: _ETM_Q1_2707000]
מרב מיכאלי (המחנה הציוני):

[bookmark: _ETM_Q1_2716000]נועה בן שבת, אני מבקשת להגיש הסתייגות גם על סעיף 25(4) המקורי מה שיש לנו מולנו, מה שבהתחלה חשבנו שיהיה הוויסות אבל עם 10% מהרווחים. 

נועה בן שבת:

בסדר. זה לחילופין. 

מרב מיכאלי (המחנה הציוני):

[bookmark: _ETM_Q1_2727000]זה מחטף מכוער, באמת. הסכמנו אתמול על מנגנון של וויסות, חבר הכנסת אלאלוף אמר פה כל כך מפורשות ואני עוד רציתי הכנסות והוא אמר רווחים כי צריך להראות שהם מרוויחים, ויש חישוב נפרד של התיירות הרפואית. 

באמת, זה ממש לא בסדר.

היו"ר אלי אלאלוף:

אז מה יעשו? יתנו לך, יגידו: "את זה בחמישה אחוז" ואם זה יותר?

מרב מיכאלי (המחנה הציוני):

[bookmark: _ETM_Q1_2761000]לא בחמישה, בעשרה. דובר על 10%. ובנוסף, אין עכשיו התחייבות למינימום של משרד הבריאות. אין פה כלום. מה אני יודעת אם יחסכו או לא יחסכו? זה ממש קטע.

היו"ר אלי אלאלוף:

תלוי בסעיף הזה.

[bookmark: _ETM_Q1_2764000]שוב, את רוצה הסתייגות על זה? 

מרב מיכאלי (המחנה הציוני):

יש לי שם שתיים אבל אני אומרת שעם כל הכבוד זה לא על ההסתייגות.

היו"ר אלי אלאלוף:

אוקיי

נצביע על ההסתייגות של חברתנו מרב מיכאלי.

מי בעד, מי נגד, מי נמנע?

[bookmark: _ETM_Q1_2776000]הצבעה

בעד – 2
נגד – 4
נמנעים – אין
ההסתייגות לסעיף 25(4), של חברת הכנסת מרב מיכאלי, לא נתקבלה.

היו"ר אלי אלאלוף:

ההסתייגות נפלה.

מה עוד?

נועה בן שבת:

בסעיף 43 איפה שהייתה הערה, יש הוראה לגבי גביית הסכומים של הקנס שמטילה וועדת המשמעת יגבו לפי חוק המרכז לגביית קנסות.

בפסקה באותו הסעיף ישנו תיקון:

	
	"(3)	קביעת תנאים והגבלות הנחוצים להגנה על הציבור ולמניעת עבירות משמעת עתידיות כפי שתקבע ועדת המשמעת שיחולו עליו לתקופה שלא תעלה על שנתיים."



 
היו"ר אלי אלאלוף:

יש הסכמה?

טל אמיתי נשרי:

כן.

שי סומך:

המרכז לגביית קנסות מסכים לגבות את הקנס. 

נועה בן שבת:


[bookmark: _ETM_Q1_2849000]אז אמר כרגע שהם יגבו לפי ה - - -

היו"ר אלי אלאלוף:

שי. אתה צריך לעזור לפרוטוקול. דבר בקול רם...

נועה בן שבת:

אדוני, אתמול הקראנו הוראות בסעיף 43(א) לגבי אמצעי משמעת על תנאי. אני רואה שההוראות מכילות עוד שלושה סעיפים קטנים:

	הצעה לתוספת
	
	"(ד)	החליטה ועדת המשמעת לנקוט נגד נקבל אמצעי משמעת בשל העבירה הנוספת, לא יינקט אמצעי משמעת על-תנאי.

	
	
	(ה)	מי שנקבע לגביו אמצעי משמעת על-תנאי, וועדת המשמעת החליטה לנקוט נגדו אמצעי משמעת בשל עבירה נוספת, תורה ועדת המשמעת על הפעלת אמצעי המשמעת על-תנאי, אלא אם כן החליטה להאריך את תקופת התנאי כאמור בסעיף קטן (ו);. ועדת המשמעת רשאית להורות שהפעלת אמצעי המשמעת על-תנאי תהיה בכפוף לתוצאות הערעור על נקיטת אמצעי המשמעת בשל העבירה הנוספת.

	
	
	(ו)	החליטה ועדת המשמעת לנקוט נגד נקבל אמצעי משמעת בשל עבירה נוספת, רשאית היא, במקום להפעיל את אמצעי המשמעת על-תנאי, להאריך את תקופת התנאי או לחדשה לתקופה נוספת שלא תעלה על שנתיים; 
[bookmark: _ETM_Q1_2922000]
[bookmark: _ETM_Q1_2924000]אם האריכה ועדת המשמעת את תקופת התנאי לתקופה נוספת, תחל תקופת התנאי הנוספת בתום תקופת התנאי הראשונה;אם חידשה ועדת המשמעת את תקופת התנאי לאחר שהסתיימה תקופת התנאי הראשונה, תחל תקופת התנאי הנוספת מיום מתן ההחלטה, והכול אלא אם כן ועדת המשמעת הורתה אחרת".



[bookmark: _ETM_Q1_2932000]זו לא הסתייגות. זו תוספת לנוסח. 

היו"ר אלי אלאלוף:

יש לכם התנגדות לתוספת הזו? 

טל אמיתי נשרי:

מקובלת עלינו.

שי סומך:

מקובל.

נועה בן שבת:

[bookmark: _ETM_Q1_2948000]הייתה הערה נוספת שהעביר לנו אהוד לנדאו ואני לא רואה אותה כי הדף הלא נכון מודפס לי. יש לכם אותה?
[bookmark: _ETM_Q1_2955000]
היו"ר אלי אלאלוף:

מי זה אהוד לנדאו?

נועה בן שבת:

ממשרד המשפטים.

סעיף 46 (ו) ניתן בו הסבר שהחלטות ועדת המשמעת לפי סעיף קטן (ו) אינן מתנגשות עם החלטות לפי סעיף קטן (א) במהלך הערעור. 

[bookmark: _ETM_Q1_2971000]הסתייגות של חברת הכנסת מרב מיכאלי עמוד 25: 
[bookmark: _ETM_Q1_2990000]
	הסתייגות ח"כ מרב מיכאלי:
	
	
	"(א)	סוגי הטיפולים הרפואיים הניתנים לתיירי מרפא במוסד הרפואי והיקפם", מבקשת להוסיף  גם את: "התפוסה במחלקות וזמינות התורים לטיפולים רפואיים."



טל אמיתי נשרי:

[bookmark: _ETM_Q1_2991000]מקובל.

נועה בן שבת:

אין לכם בעיה להכניס את זה?

טל אמיתי נשרי:

אין בעיה.

נועה בן שבת:

אז אפשר להכניס.

[bookmark: _ETM_Q1_2992000]אתם תקבלו מידע על זה?

טל אמיתי נשרי:

[bookmark: _ETM_Q1_3002000]יש לנו פה את הסמכות לקבל את המידע גם על תפוסה וגם על זמינות התורים. זה מופיע בסעיף הדיווח למנהל. סעיף 24 אני חושבת.

נועה בן שבת:

בסעיף 52(א3):


	הצעה לתיקון
	
	
	[bookmark: _ETM_Q1_3014000]"(3)	בסמכות המפקח להיכנס לכל מוסד רפואי שיש לו יסוד סביר להניח שניתן בו טיפול רפואי בתיירי מרפא
 או להיכנס למקום שיש יסוד סביר להניח שמתקיימת בו פעילות של תיווך לעניין תיירות מרפא או שעוסק בו סוכן תיירות מרפא" 


אנחנו מבקשים להתייחס לנושא של :

	
	
	
	"או להיכנס למקום שיש יסוד סביר להניח שמתקיימת בו פעילות של תיווך לעניין תיירות מרפא או שעוסק בו סוכן תיירות מרפא."




שי סומך, האם זה מקובל?

שי סומך:

שי סומך, משרד המשפטים.

[bookmark: _ETM_Q1_3045000][bookmark: _ETM_Q1_3051000]בהתאם לבקשה שלכם, בדקנו את הנושא הזה וזה נכון שלמפקחים תהיה אפשרות להיכנס גם למקומות שפועלים בהם סוכנים, או למקומות שיכול להיות שיש בהם פעילות של תיווך ללא רישיון, משום שמשרד הבריאות לא רגולטור בתחום הזה והוא רשאי לפקח. אבל צריך להיות ברור שלא מדובר בסמכות לצורך הגשת אישום פלילי, סמכות זו נמצאת בידי המשטרה. 

היו"ר אלי אלאלוף:

בוודאי.
[bookmark: _ETM_Q1_3061000]
נועה בן שבת:

עמוד 27, סעיף 55, אנחנו הוספנו:

	8.7.18
	
	"(**)	לא קיים הפרדה חשבונאית לעניין טיפול רפואי בתיירי מרפא בניגוד להוראות סעיף 23;"



טל אמיתי נשרי:

אז אנחנו אמרנו שאפשר להסיר את זה. דווקא בגלל שאנחנו לא מקבלים דיווח על סכומים, אז להשאיר את זה כעילה לעיצום כספי זה מיותר. אם יובאו תקנות של משרד הבריאות ביחס לנושא של הסכומים אז אנחנו נחשוב שוב. 

נועה בן שבת:

אז מורידים את זה כרגע, אבל אתם עדיין תדרשו הפרדה חשבונאית כזו ממוסד - - -

טל אמיתי נשרי:

[bookmark: _ETM_Q1_3096000]כן. ההפרדה החשבונאית נשארת. היא נדרשת כיוון שאם אחר כך יקבע בתקנות  גם דרישה לדיווח על סכומים אז אנחנו צריכים את ההפרדה הזו כתשתית.

היו"ר אלי אלאלוף:

אוקיי

נועה בן שבת:

אנחנו בעמוד 29 סעיף 64:

	גבייה 8.7.18
	664.	
	"עיצום כספי ייגבה לאוצר המדינה ועל גבייתו יחול חוק המרכז לגביית קנסות, אגרות והוצאות, התשנ"ה–199."


גם על העיצום הכספי.

[bookmark: _ETM_Q1_3119000]עכשיו הוראות התחילה והתחולה בעמוד 32:
[bookmark: _ETM_Q1_3121000]
	תחילה, תחולה, תקנות ראשונות והוראות מעבר
8.7.18
	774.	
	"(א)	תחילתו של חוק זה שישה חודשים מיום פרסומו (בסעיף זה – יום התחילה)."

	
	
	"(ב)	
	 (1)	על אף האמור בסעיף קטן (א), תחילתו של סעיף 27(ג) ביום תחילתן של תקנות לפי הסעיף האמור ולפי סעיף 72(ב)(8)

	
	
	
	(2) תקנות ראשונות לפי הסעיפים האמורים יובאו לאישור ועדת העבודה הרווחה והבריאות של הכנסת בתוך שלושה חודשים מיום התחילה.

	
	
	
	(3)	אין בהוראות סעיף קטן זה כדי לגרוע מהוראות - - -"


במשרד הבריאות רוצים להגיב?

טל אמיתי נשרי:

כן : "כדי לגרוע מהוראות המינהל" – כיוון שזה חוזר ממינהל רפואה ולא חוזר מנכ"ל –  "לעניין שכר למטפל ולטיפול בתיירי מרפא".

יש פשוט עוד הוראות בחוזר הזה. כאשר החוק ייכנס לתוקף בוודאי שהוא גורע מתוקפן. 

נועה בן שבת:

אז נכתוב כך :

	
	
	[bookmark: _ETM_Q1_3174000]"(3)	אין בהוראות סעיף קטן זה כדי לגרוע מהוראות לעניין שכר למטפל בטיפול בתיירי מרפא שפורסמו באתר האינטרנט של המשרד לפני יום התחילה

	
	
	(ג)	חוק זה יחול על התקשרויות בין סוכן תיירות מרפא לתייר מרפא שנערכו מיום התחילה ואילך."



שי סומך:

אבל זה לפני יום הפרסום. יום התחילה זה בעוד שישה חודשים. 
[bookmark: _ETM_Q1_3186000]
היו"ר אלי אלאלוף:

לא. 

נועה בן שבת:

[bookmark: _ETM_Q1_3197000]נמשיך: 
	
	
	"(ד) מי שערב יום התחילה עסק בתיווך לעניין תיירות מרפא יראו בו כאילו נרשם במרשם לפי חוק זה כל עוד לא נתן המנהל החלטה בבקשה לרישום שהגיש, ובלבד שבקשה כאמור הוגשה בתוך שלושה חודשים מיום התחילה." 



[bookmark: _ETM_Q1_3215000]זה נותן לכם, נציגי תיירות המרפא,  את מה שביקשתם? מבחינת האפשרות להמשיך לפעול עד לקבלת תשובה לבקשה אבל את הבקשה צריך להגיש תוך שלושה חודשים.
[bookmark: _ETM_Q1_3220000]
היו"ר אלי אלאלוף:

סיימנו?

נועה בן שבת:

נציגת האוצר רוצה להעיר.

ליאור קוטלר:

[bookmark: _ETM_Q1_3222000]ליאור קוטלר, אגף התקציבים, משרד האוצר.

[bookmark: _ETM_Q1_3228000]השינוי שנעשה בתחולה של התקנות בשינוי הדיפולט של החוק מהשכר הדיפרנציאלי - - -

נועה בן שבת:

איזו תחילה?

ליאור קוטלר:

[bookmark: _ETM_Q1_3230000]התחולה, שינוי התחולה. בעצם שינה את הדיפולט שנקבע בחוק עליו סיכמו המשרדים. 

נועה בן שבת:

אנא הפני לסעיף. את מתכוונת. אינני מצליחה להבין.

ליאור קוטלר:

[bookmark: _ETM_Q1_3256000]בסעיף 27(ג), ובכלל בכל סעיף 27 נקבע השכר הדיפקנציאלי. אם לא הבנתי נכון את החוק אנא הגידו לי. מה נעשה כאן בתחולה זה ששונה הדיפולט של החקיקה.

נועה בן שבת:

לא שונה.

טל אמיתי נשרי:

זה לא נכון, לא שונה שום דבר. לפני כן הייתה סמכות בתקנות וגם עכשיו יש.

נועה בן שבת:


אני רוצה להבהיר, היה על זה דיון ארוך וממושך אתמול גם ברמה הפוליטית וגם ברמת הדיון כאן בוועדה.

מה שנאמר פה זה שכאשר תהיינה תקנות ייכנס האיסור לתוקף אבל עד שתהיינה תקנות הוראת חוזר המינהל תישאר בתוקפה, אנחנו לא גורעים מתוקפה. 

ליאור קוטלר:

בכל זאת יש כאן שינוי משמעותי בחקיקה הראשונית. 

נועה בן שבת:

אדוני היושב-ראש, אתה רוצה שנדון בזה?

היו"ר אלי אלאלוף:

לא, אני לא פותח את זה. אבקש שהכול יהיה בהתייעצות עם שר האוצר.

טל אמיתי נשרי:

לא בהסכמה, בהתייעצות. 

ליאור קוטלר:

[bookmark: _ETM_Q1_3309000]יש כאן עניין תקציבי ואני מבקשת שזה יהיה בהסכמת שר האוצר.

טל אמיתי נשרי:

אנחנו מבקשים שזה יהיה בהתייעצות עם שר האוצר. 

היו"ר אלי אלאלוף:

בהתייעצות עם שר האוצר. זה עניין תקציבי. 

ליאור קוטלר:

יש כאן עניין תקציבי, יש כאן עניין של נומרטורים, ברגע שתהיינה תקנות שיסדירו את כל עניין השכר הדיפרנציאלי זה ישנה את הלחצים בתוך המערכת וזה יכול ליצור לחצים להעלאת שכר הרופאים.

היו"ר אלי אלאלוף:

אני ממש לא מצליח להבין. זה בהתייעצות עם שר האוצר, אני מסכים, אתם מסכימים, תמצאו בתקנות מה שאתם רוצים. אני חייב לסיים. 

מרב מיכאלי (המחנה הציוני):

אדוני היושב-ראש, ברשותך, שני דברים:

[bookmark: _ETM_Q1_3358000]1. אני רוצה שמשרד האוצר יגיד לפרוטוקול שמקובל עליו שהכספים העודפים יישארו בתוך המערכת ולא יילקחו. אני מסכימה עם אדוני היושב-ראש שיש פוטנציאל במנגנון הזה שיגיע יותר כסף מאשר עשרה אחוז לבתי החולים בפריפריה, אבל אני רוצה שמשרד האוצר יגיד לפרוטוקול שהמנגנון הזה מקובל עליו.

היו"ר אלי אלאלוף:

אני לא חייב לבקש הצהרה שכזו לפרוטוקול. 

מרב מיכאלי (המחנה הציוני):

אתה לא חייב, אני מבקשת – זו בקשה שלי.

היו"ר אלי אלאלוף:

בסדר.

מרב מיכאלי (המחנה הציוני):

בוא נראה, אני בטוחה שמשרד הבריאות מתכוון לזה. השאלה אם משרד האוצר ייתן שהכסף הזה יישאר אצל משרד הבריאות ולא יגיד: "יש לכם עכשיו עודפים אז אנחנו ניתן לכם פחות". זאת אומרת, באותה שיטת וויסות.
[bookmark: _ETM_Q1_3391000]
היו"ר אלי אלאלוף:

את מבקשת ביטחון כפול בהסכם הנוכחי. במקרה הזה משרד הבריאות יעביר מתקציבו לבתי חולים בפריפריה. 

מרב מיכאלי (המחנה הציוני):

100%. אבל בשנה הבאה - - -

היו"ר אלי אלאלוף:

זה התקציב שלו. למה? כי הוא לא ייתן יותר.

מרב מיכאלי (המחנה הציוני):

אבל בשנה הבאה משרד האוצר ייתן לו פחות תקציב כי הוא יגיד למשרד הבריאות: "יש לך".

היו"ר אלי אלאלוף:

לא. משרד הבריאות שולט בתקציב של עצמו. 

מרב מיכאלי (המחנה הציוני):

אבל בתקציב הבא הוא כבר לא שולט. 

היו"ר אלי אלאלוף:

[bookmark: _ETM_Q1_3424000]במקום לתת לבתי חולים שיש להם תיירות מרפא, משרד הבריאות יכול להוריד משם ולהעביר לבתי חולים שאין בהם. אני לא מבין למה צריך את הדרישה הזו. ואם האוצר לא יגיד עכשיו את מה שביקשת?

מרב מיכאלי (המחנה הציוני):

[bookmark: _ETM_Q1_3430000]כך או כך ההחלטה על מה מצביעים היא שלך. אבל אני רוצה לשמוע.

היו"ר אלי אלאלוף:

[bookmark: _ETM_Q1_3432000]הדברים שאני אומר שעל משרד הבריאות לדעת כמה הוא לא מעביר לבתי חולים שיש בהם תיירות מרפא, ואת היתרה הזאת הוא יעביר לבתי חולים בפריפריה. 

מרב מיכאלי (המחנה הציוני):

ושזה לא ילך לקופה הכללית.

היו"ר אלי אלאלוף:

לא ילך לקופה הכללית. להיפך.

מרב מיכאלי (המחנה הציוני):

דבר שני אדוני היושב-ראש, מה שאדוני אמר אתמול זה ש-10% מהרווחים גם של בתי החולים הפרטיים, וכרגע 10% מבתי החולים הפרטיים לא נמצאים פה.

היו"ר אלי אלאלוף:

חברים, אין לנו שליטה על בתי החולים הפרטיים. יש גבול. אני לא יכול להתייחס גם לבתי החולים הפרטיים. 

מרב מיכאלי (המחנה הציוני):

אנחנו מעבירים להם כסף. אמרנו במהלך הישיבה שהם לא פרטיים ב-100%. 

היו"ר אלי אלאלוף:

[bookmark: _ETM_Q1_3471000]לבתי החולים נותנים כסף רק תמורת שירות. 

נועם ויצנר:

בתי החולים הפרטיים אינם מקבלים תקציבי מדינה.

היו"ר אלי אלאלוף:

בואו נחיה במציאות, לא בתיאוריה. 

נועה בן שבת:

[bookmark: _ETM_Q1_3486000]אדוני היושב-ראש יש עוד תיקון בנוגע לאותן תקנות שאנחנו מדברים עליהם בסעיף 27(ג):

	
	"(ג) השר, בהתייעצות עם שר האוצר ובאישור הוועדה, רשאי לקבוע הוראות לעניין תשלום למטפל במוסד רפואי ציבורי בשל טיפול רפואי שאחרי שעות הטיפול הרגילות בתייר מרפא במוסד הרפואי כאמור."

[bookmark: _ETM_Q1_3503000]זאת אומרת באותו שלב פרטי. לא בשעות הבוקר.



היו"ר אלי אלאלוף:

אנחנו דיברנו על זה והסכמנו.
[bookmark: _ETM_Q1_3517000]
נועה בן שבת:

בטיפול שאינו בשעות הטיפול הרגילות.

היו"ר אלי אלאלוף:

זו הסתייגות?

נועה בן שבת:

זה תיקון.

היו"ר אלי אלאלוף:

אז זה ייכלל בטקסט.

נועה בן שבת:

סליחה, ליאור קוטלר, את רוצה לבקש שינויים אז זה צריך להיות בהסכמה. הוועדה פה מחליטה לא אני מחליטה ולא אכניס לנוסח משהו שהוועדה לא אישרה. הוועדה לא מחליטה, הוועדה דיברה על התייעצות עם שר האוצר. 

היו"ר אלי אלאלוף:

התייעצות עם שר האוצר וזה מוסכם גם על נציגי משרד הבריאות. בבקשה חברת הכנסת מיכאלי.

מרב מיכאלי (המחנה הציוני):

אז אתה, אדוני היושב-ראש, אומר שלא יהיו 10% מהרווחים של בתי החולים הפרטיים?
[bookmark: _ETM_Q1_3554000]
היו"ר אלי אלאלוף:

השאיפה שזה יהיה אבל אם לא אז לא.

מרב מיכאלי (המחנה הציוני):

[bookmark: _ETM_Q1_3558000]זה תלוי בנו.

היו"ר אלי אלאלוף:

חברים, אם סוגרים את זה בצורה הרמטית אז בסוף לא יהיה כלום. אם משאירים את הגמישות הנדרשת על מנת ליישם את הרעיון הזה אז תשאירו את זה למשרד הבריאות. 

מיכל בירן (המחנה הציוני):

הם ניסו לעשות את זה גם קודם. אם אתה רוצה לעשות את זה בחוק.
היו"ר אלי אלאלוף:

חברים, אם אני לא יכול לשכנע אתכם בואו נצביע.

מיכל בירן (המחנה הציוני):

אז מה התועלת של החוק?
היו"ר אלי אלאלוף:

[bookmark: _ETM_Q1_3584000]אני חייב להגיד, בלי לדבר על נסיגה של סגן שר הבריאות, אבל זו בהחלט נסיגה. זה מהלך שהוא לא הסכים לו בהתחלה. 

אני בעד לעבור להצבעה. נועה בן שבת, אפשר לעבור להצבעה?

נועה בן שבת:

כן.

היו"ר אלי אלאלוף:

[bookmark: _ETM_Q1_3609000]נצביע על החוק כנוסח הוועדה

[bookmark: _ETM_Q1_3612000]מי בעד, מי נגד, מי נמנע?

הצבעה

בעד – פה אחד
הצעת החוק נתקבלה פה אחד

היו"ר אלי אלאלוף:

החוק אושר פה אחד. 

[bookmark: _ETM_Q1_3619000]מזל טוב לכולם, תודה רבה לנועה בן שבת, אני רוצה להודות לכל סוכני תיירות המרפא – על התנהגותכם הראויה ועל האחריות ועל ההשתתפות שלכם, תודה לנציגי משרד הבריאות.

טל אמיתי נשרי:

[bookmark: _ETM_Q1_3649000]אני מבקשת להודות לכל מי שהיה שותף להצעת החוק הזו: לחברת הכנסת מרב מיכאלי, לאדוני יושב-ראש הוועדה שהשכלת לנהל דיון זה בצורה טובה ועניינית ולהגיע לפשרות, לעורכת הדין נועה בן שבת שתענו לעבוד איתה.

היו"ר אלי אלאלוף:

זה באמת תענוג. 

טל אמיתי נשרי:

אני חושב שמשרד הבריאות הגיש הצעה מאוזנת ולטבת האזרחים בישראל. מודה לכולכם. 

רונן סלומון:

גם אנחנו איגוד לשכות המסחר רוצים להודות אחרי עשרות דיונים ליועצת המשפטית עורכת דין נועה בן שבת ששיגענו אותה לא מעט, לחברי הכנסת, לנציגי משרד הבריאות, נציגי משרד התיירות. קיימים לא מעט חששות מהצעת החוק  אבל נקווה שנצא לדרך והחוק יועיל.

היו"ר אלי אלאלוף:

תודה לחבר הכנסת עודד פורר שיצא לפני סוף הישיבה. תודה לעורך הדין שי סומך שהוא כבר חלק מהוועדה. תודה גם לרשם הפרוטוקולים החדש הנפלא שלנו. 
[bookmark: _ETM_Q1_3701000]
[bookmark: _ETM_Q1_3702000]הישיבה נעולה.
[bookmark: _ETM_Q1_3708000]

הישיבה ננעלה בשעה 14:48.

